A început școala: Fără festivități, fără flori, dar cu multe restricții.
Iohannis: Toți elevii pot fi supereroi. Orban: Copiii sunt mai în siguranță la școală. Ministrul Educației a predat azi la Colegiul Tudor Vianu din Capitală.
Fost profesor, Klaus Iohannis le-a transmis elevilor să respecte regulile, pentru că astfel își protejează părinții și bunicii. Iar premierul Orban insistă că la școală, copii sunt mai în siguranță decât în altă parte."Fiecare dintre voi veți avea ocazia să fiți un supererou care, atunci când poartă mască, se spală des pe mâini și ascultă îndrumările cadrelor didactice, își ocrotește părinții și bunicii, cei mai expuși pericolului de a se îmbolnăvi", a spus președintele Klaus Iohannis."Eu am incredere in dascalii din Romania, am incredere in sistemul de educatie romanesc. Sunt convins ca la scoala copilul va fi mai putin expus decat liber in alte locuri", a afirmat premierul Ludovic Orban.Un alt profesor ajuns în politică, Monica Anisie, a avut azi o zi plină. Ea e ministru al Educației, dar predă în continuare la Colegiul Tudor Vianu din Capitală.